  Виталий Пронин Туннэ, 13-тӥ инвожое,  Суредаськонъя элькун музейлэн азбараз ортчоз «Тысь!» фестиваль. Отын тодматскыны луоз туала удмурт егитъёслэн творчествоенызы.Фестиваль ортчытӥське «Открытый город» нуналъёс улсын. Озьы Ижкарлэн нуналъёсыз эшшо быдэс арня мынозы на. Фестивальын чузъяськозы егит авторъёслэн чуръёссы, туала крезьгурчиослэн гуръёссы, луоз удмурт мода, тала кырӟанъёс, вузаськон азбар, тыл шоу но мукет. Удмурт егитъёс азьын туала удмурт кар культура шоры учконзэ вералоз тодосчи Альберт Алексеевич Разин.Фестивальлэн радлыкез:18:00 часын - Липеттэк машина - чузъяськоз диджей-сэт-  Альберт Алексеевич Разин егитъёслы вазиськонэн потоз.- Егит авторъёс Мария Векшина но Дарали Лели выль романъёсысь люкетъёссэс лыдӟозы.-  Анастасия Шарапова  крезен шудоз.- Таиз люкетэз ворсаськоз удмурт шудонъёсын но эктонъёсын19:00 часынКонцерт: - Dukes группа выль крезьгуро альбоменыз тодматоз.-  Mademoiselle Oudmourte модая агентство туала удмурт мода возьматоз. Дӥськут бичетъёссэс поттозы Софи Разина ("Тулыспал") но Darali  ("Гуль, яке лымшор удмурт тропикъёс").- Мария Бочкарева быдэстоз удмурт эстрадалы каверъёс.20:00 часын- Кырӟалозы Ижысь Ксения Ахметханова, Татарстанысь Павел Александров, Можгалась Мария Гроздова.- Тыл шоу лэсьтоз Мария Игонина.-Сцена вылэ потозы Ladi Sveti но удмурт инди-рок!SILENT WOO GOORE -Со сяна, радъяськозы удмурт дизайн адӟытон (плакатъёс, газет, туала иллюстрация но мукет), вузаськон базар (Монами, Намер, Дарт, Инвожо, Mitrozhe_inspire, Лилия Хегай, Даралилавка tba), куиськон, ыжгон черсон азбаръёс. 0+  